29. 2. 84 Επίσημη Εφημερίδα των Ευρωπαϊκών Κοινοτήτων Αριθ. C 57/13 
Γνωμοδότηση για μια πρόταση οδηγίας του Συμβουλίου για τροποποίηση της οδηγίας 
75/106/ΕΟΚ περί προσεγγίσεως των νομοθεσιών των κρατών μελών των αναφερομέ­
νων στην προσυσκευασία κατ' όγκο ορισμένων προσυσκευασμένων υγρών 
(84/C 57/08) 
Το κείμενο που αποτελεί αντικείμενο της γνωμοδότησης αυτής έχει δημοσιευθεί 
στην Επίσημη Εφημερίδα, των Ευρωπαϊκών Κοινοτήτων αριθ. C 291 της 27ης Ο­
κτωβρίου 1983, σελίδα 11. 
Α. ΝΟΜΙΚΗ ΒΑΣΗ ΤΗΣ ΓΝΩΜΟΔΟΤΗΣΗΣ 
Το Συμβούλιο αποφάσισε στις 27 Οκτωβρίου 1983 να ζητήσει, σύμφωνα με τις διατά­
ξεις του άρθρου 100 της συνθήκης για την ίδρυση της Ευρωπαϊκής Οικονομικής Κοι­
νότητας, τη γνωμοδότηση της Οικονομικής και Κοινωνικής Επιτροπής για την ανω­
τέρω πρόταση. 
Β. ΓΝΩΜΟΔΟΤΗΣΗ ΤΗΣ ΟΙΚΟΝΟΜΙΚΗΣ ΚΑΙ ΚΟΙΝΩΝΙΚΗΣ ΕΠΙΤΡΟΠΗΣ 
Η Οικονομική και Κοινωνική Επιτροπή εξέδωσε τη γνωμοδότηση της για το ανωτέ­
ρω θέμα κατά τη 214η σύνοδο ολομέλειας, που πραγματοποιήθηκε στις Βρυξέλλες, 
στις 25 και 26 Ιανουαρίου 1984. 
Το κείμενο της γνωμοδότησης αυτής είναι το ακόλουθο: 
Η ΟΙΚΟΝΟΜΙΚΗ ΚΑΙ ΚΟΙΝΩΝΙΚΗ ΕΠΙΤΡΟΠΗ, 
Έχοντας υπόψη: 
τη συνθήκη για την ίδρυση της Ευρωπαϊκής Οικο­
νομικής Κοινότητας, και ιδίως το άρθρο 100, 
την αίτηση γνωμοδότησης του Συμβουλίου των Ευ­
ρωπαϊκών Κοινοτήτων της 27ης Οκτωβρίου 1983 
για την πρόταση οδηγίας του Συμβουλίου για τρο­
ποποίηση της οδηγίας 75/106/ΕΟΚ περί προσεγγί­
σεως των νομοθεσιών των κρατών μελών των ανα­
φερομένων στην προσυσκευασία κατ' όγκο ορισμέ­
νων προσυσκευασμένων υγρών, 
την απόφαση του Προεδρείου της, της 25ης Οκτω­
βρίου 1983, να αναθέσει στο τμήμα βιομηχανίας 
την επεξεργασία γνωμοδότησης και εισηγητικής 
έκθεσης για το θέμα αυτό, 
τη γνωμοδότηση που υιοθέτησε το παραπάνω τμή­
μα κατά τη συνεδρίαση του της 4ης Ιανουαρίου 
1984, 
την έκθεση του εισηγητή κ. Flum, 
τις συζητήσεις της κατά τη 214η σύνοδο ολομέλει­
ας, που πραγματοποιήθηκε στις 25 και 26 Ιανουα­
ρίου 1984 (συνεδρίαση της 25ης Ιανουαρίου), 
ΥΙΟΘΕΤΗΣΕ ΤΗΝ ΑΚΟΛΟΥΘΗ ΓΝΩΜΟΔΟΤΗΣΗ 
ομόφωνα με μια αποχή: 
Γενικές σκέψεις 
1. Η ΟΚΕ επιδοκιμάζει το γεγονός ότι η Επιτρο­
πή επαναλαμβάνει στην πρόταση οδηγίας την πρό­θεση που είχει ήδη δηλώσει στην οδηγία 79/1005/ 
ΕΟΚ, δηλαδή να επιβάλει από την 1η Ιανουαρίου 
1984 μια γενική εναρμόνιση του ονομαστικού ό­
γκου των προϊόντων στον τομέα των κρασιών. Επι­
σημαίνει σχετικά παλαιότερες γνωμοδοτήσεις της 
που εκδόθηκαν το 1972 και 1978, στις οποίες είχε 
εκφραστεί ρητά υπέρ της επίτευξης, το συντομότε­
ρο, μιας πλήρους εναρμόνισης στον τομέα αυτό. 
Διαπιστώνει ότι για τυπικούς λόγους πρέπει να 
διατηρηθεί η προθεσμία που είχει καθοριστεί, δη­
λαδή έως την 1η Ιανουαρίου 1984, αλλά ότι στην 
πράξη δεν μπορεί να τηρηθεί επειδή δεν έχουν 
ολοκληρωθεί ακόμη οι διαβουλεύσεις που διεξά­
γονται στα πλαίσια της Οικονομικής και Κοινωνι­
κής Επιτροπής και του Ευρωπαϊκού Κοινοβουλίου. 
Επομένως, η εφαρμογή της εναρμόνισης θα αρχίσει 
αργότερα. 
2. Η ΟΚΕ διαπιστώνει ότι τα ζητήματα σχετικά 
με τη μορφή και το υλικό της συσκευασίας, καθώς 
και πτυχές της προστασίας του περιβάλλοντος, δεν 
αφορούν το πεδίο εφαρμογής της οδηγίας αλλά θα 
πρέπει να εξεταστούν στα πλαίσια μιας ειδικής 
ρύθμισης. 
Η ΟΚΕ προτείνει να διατηρηθούν οι διατάξεις του 
άρθρου 5 παράγραφος 4 της οδηγίας 79/1005/ΕΟΚ 
μέχρις ότου αντικατασταθούν με αντίστοιχες δια­
τάξεις άλλης οδηγίας. 
3. Από την 1η Ιανουαρίου 1984 δεν θα επιτρέπεται 
η διάθεση στην αγορά φιαλών με περιεκτικότητα 4 
λίτρων. 
Η Αυστραλία ζήτησε, με την ευκαιρία αυτή, από 
την Κοινότητα να θεσπίσει μια ειδική ρύθμιση 
Αριθ. C 57/14 Επίσημη Εφημερίδα των Ευρωπαϊκών Κοινοτήτων 29. 2. 84 
ώστε να διασφαλιστεί ότι το αυστραλιανό κρασί 
θα είναι δυνατό να διατίθεται στην αγορά, κατά 
την περίοδο από την 1η Ιανουαρίου 1984 μέχρι τις 
31 Δεκεμβρίου 1985, σε φιάλες με περιεκτικότητα 4 
λίτρων. 
Το κρασί αυτό προμηθεύονται μόνο 2 κράτη μέλη, 
το Ηνωμένο Βασίλειο και η Δανία, σε ετήσιο όγκο 
450 εκατόλιτρων περίπου. (Συγκριτικό παράδειγ­
μα: η Ομοσπονδιακή Δημοκρατία της Γερμανίας 
εισάγει περίπου 500 000 εκατόλιτρα γαλλικού κρα­
σιού το χρόνο). 
Η ΟΚΕ αναφέρθηκε πολύ αναλυτικά, κατά τη 
διάρκεια των συζητήσεων της, στην κατάσταση 
που επικρατεί στην ευρωπαϊκή οινική αγορά και 
εξέφρασε τις ανησυχίες της για τη μελλοντική εξέ­
λιξη. Υποστήριξε την άποψη ότι σε περίπτωση που εγκριθεί η αίτηση για τη θέσπιση ειδικής ρύθμισης, 
θα πρέπει να διασφαλιστεί ότι η παράταση της 
ισχύος αυτής της ρύθμισης πέρα από 2 χρόνια θα 
αποκλείεται οπωσδήποτε. 
Αυτή η δυνατότητα εξαίρεσης των αυστραλιανών 
κρασιών, που από άποψη όγκου δεν θα έχει καμία 
αρνητική επίπτωση στην ευρωπαϊκή οινική αγορά, 
θα πρέπει να αξιοποιηθεί για την ενίσχυση των 
οικονομικών σχέσεων της Κοινότητας με την Αυ­
στραλία. Η ΟΚΕ λαμβάνει υπό σημείωση τις προ­
σπάθειες που καταβάλει η Επιτροπή για να εξετά­
σει σε ποιο βαθμό οι ονομαστικοί όγκοι που ανα­
φέρονται στο παράρτημα III, σχετικά με την εμφιά­
λωση ορισμένων υγρών, θα πρέπει να συμπληρω­
θούν ή να προσαρμοστούν σε συγκεκριμένες ανά­
γκες. Η Επιτροπή θα ενημερώσει την ΟΚΕ για το 
αποτέλεσμα της εξέτασης αυτής. 
Βρυξέλλες, 25 Ιανουαρίου 1984. 
0 Πρόεδρος 
της Οικονομικής και Κοινωνικής Επιτροπής 
Francis CEYRAC